title: Директива 2008/40/ЕО на Комисията от 28 март 2008 година за изменение на Директива 91/414/ЕИО на Съвета за включване на амидосулфурон и никосулфурон като активни вещества (Текст от значение за ЕИП)

text:
               29.3.2008

               BG

               Официален вестник на Европейския съюз

               L 87/5

      ДИРЕКТИВА 2008/40/ЕО НА КОМИСИЯТА

   от 28 март 2008 година
   за изменение на Директива 91/414/ЕИО на Съвета за включване на амидосулфурон и никосулфурон като активни вещества
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1 от нея,
   като има предвид, че:

               (1)

               Регламенти (ЕО) № 451/2000 (2) и (ЕО) № 1490/2002 (3) на Комисията определят подробните правила за изпълнението на третия етап от работната програма, посочена в член 8, параграф 2 от Директива 91/414/ЕИО, и предоставят списък с активни вещества, които трябва да бъдат оценени, с оглед на евентуалното им включване в приложение I към Директива 91/414/ЕИО. Посоченият списък включва амидосулфурон и никосулфурон.

               (2)

               Въздействието на тези активни вещества върху здравето на човека и върху околната среда е оценено в съответствие с разпоредбите, предвидени в регламенти (ЕО) № 451/2000 и (ЕО) № 1490/2002 за редица употреби, предложени от нотификаторите. Освен това посочените регламенти определят докладващите държави-членки, които трябва да представят съответните доклади за оценка и препоръки на Европейския орган за безопасност на храните (ЕОБХ) в съответствие с член 10, параграф 1 от Регламент (ЕО) № 1490/2002. За амидосулфурон и никосулфурон докладващите държави-членки бяха Австрия и Обединеното кралство и цялата необходима документация беше представена съответно на 31 май 2005 г. и 7 декември 2005 г.

               (3)

               Докладите за оценка бяха предмет на партньорска проверка от страна на държавите-членки и ЕОБХ и бяха представени на Комисията на 22 януари 2007 г. за амидосулфурон и никосулфурон под формата на научни доклади на ЕОБХ (4). Тези доклади бяха разгледани от държавите-членки и от Комисията в рамките на Постоянния комитет по хранителната верига и здравето на животните и бяха приключени на 22 януари 2008 г. под формата на доклади на Комисията за преглед на амидосулфурон и никосулфурон.

               (4)

               От различните проведени изследвания стана ясно, че от продуктите за растителна защита, съдържащи амидосулфурон и никосулфурон, може да се очаква да отговарят, по принцип, на изискванията, посочени в член 5, параграф 1, букви а) и б) от Директива 91/414/ЕИО, по-специално по отношение на видовете употреба, изследвани и подробно изложени в докладите за преглед на Комисията. Следователно е целесъобразно тези активни вещества да бъдат включени в приложение I, за да се гарантира, че във всички държави-членки разрешенията за продукти за растителна защита, съдържащи тези активни вещества, могат да се предоставят в съответствие с разпоредбите на посочената директива.

               (5)

               Преди едно активно вещество да бъде включено в приложение I, на държавите-членки и на заинтересованите страни следва да бъде предоставен разумен срок да се подготвят да посрещнат новите изисквания, които ще бъдат поставени в резултат от това включване.

               (6)

               Без да се засягат задълженията, определени с Директива 91/414/ЕИО като последица от включването на активно вещество в приложение I, следва да се разреши на държавите-членки, в срок от шест месеца след това включване, да преразгледат действащите разрешения за продукти за растителна защита, съдържащи амидосулфурон и никосулфурон, за да се осигури, че са изпълнени изискванията, определени с Директива 91/414/ЕИО, по-специално в член 13 от нея, и съответните условия, описани в приложение I. Държавите-членки следва да променят, заменят или отменят, ако е целесъобразно, действащите разрешения в съответствие с разпоредбите на Директива 91/414/ЕИО. Като изключение от изискването за горепосочения срок следва да се предвиди по-дълъг срок за предаването и извършването на оценка на пълното досие по приложение III за всеки продукт за растителна защита и за всеки отделен вид употреба, съгласно единните принципи, установени с Директива 91/414/ЕИО.

               (7)

               Натрупаният опит от предишни включвания в приложение I към Директива 91/414/ЕИО на активни вещества, оценени в рамките на Регламент (ЕИО) № 3600/92 на Комисията (5), показва, че могат да възникнат трудности при тълкуването на задълженията на притежателите на съществуващи разрешения във връзка с достъпа до данни. Следователно, за да се избегнат допълнителни затруднения, изглежда необходимо да се уточнят задълженията на държавите-членки, особено задължението да се провери, че притежателят на разрешително доказва, че има достъп до досие, което отговаря на изискванията на приложение II към посочената директива. Това уточнение обаче не налага нови задължения на държавите-членки или на притежателите на разрешително в сравнение с приетите до настоящия момент директиви за изменение на приложение I.

               (8)

               Следователно е целесъобразно Директива 91/414/ЕИО да бъде съответно изменена.

               (9)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Приложение I към Директива 91/414/ЕИО се изменя, както е посочено в приложението към настоящата директива.
   Член 2
   Държавите-членки приемат и публикуват не по-късно от 30 април 2009 г. законовите подзаконовите и административните разпоредби, необходими, за да се съобразят с настоящата директива. Те незабавно съобщават на Комисията текста на тези разпоредби и предоставят таблица на съответствието между тези разпоредби и настоящата директива.
   Те прилагат тези разпоредби от 1 май 2009 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   1.   Държавите-членки, в съответствие с Директива 91/414/ЕИО и когато е необходимо, изменят или отменят действащите разрешения за продукти за растителна защита, съдържащи амидосулфурон и никосулфурон като активни вещества, до 30 април 2009 г.
   До тази дата те, по-специално потвърждават, че условията в приложение I към споменатата директива, отнасящи се до амидосулфурон и никосулфурон, са изпълнени, с изключение на определените в част Б от вписването за това активно вещество, както и че притежателят на разрешението разполага или има достъп до досие, което отговаря на изискванията на приложение II към посочената директива, в съответствие с условията на член 13 от същата директива.
   2.   Чрез дерогация от параграф 1 за всеки разрешен продукт за растителна защита, съдържащ амидосулфурон и никосулфурон като единствено активно вещество или като едно от няколко активни вещества, от които всички са включени в приложение I към Директива 91/414/ЕИО, не по-късно от 31 октомври 2008 г. държавите-членки извършват повторна оценка на продукта в съответствие с единните принципи, предвидени в приложение VI към Директива 91/414/ЕИО, въз основа на досие, което отговаря на изискванията на приложение III към спомената директива, и като се взема под внимание част Б от реда в приложение I към директивата относно амидосулфурон и никосулфурон. Въз основа на тази оценка те определят дали продуктът отговаря на условията, посочени в член 4, параграф 1, букви б), в), г) и д) от Директива 91/414/ЕИО.
   След като е извършено определянето, държавите-членки:

               а)

               когато е необходимо изменят или отнемат разрешението за продукт, съдържащ амидосулфурон и никосулфурон като единствено активно вещество, не по-късно от 31 октомври 2012 г.; или

               б)

               когато е необходимо изменят или отменят разрешението за продукт, съдържащ амидосулфурон и никосулфурон като едно от няколко активни вещества, не по-късно от 31 октомври 2012 г. или до датата, определена за това изменение или отмяна в съответната(ите) директива(и), с която(ито) веществото(ата) е(са) добавено(и) в приложение I към Директива 91/414/ЕИО, в зависимост от това коя от двете дати е по-късна.

         Член 4
   Настоящата директива влиза в сила на 1 ноември 2008 година.
   Член 5
   Адресати на настоящата директива са държавите-членки.

      Съставено в Брюксел на 28 март 2008 година.

            За Комисията

         Androulla VASSILIOU

            Член на Комисията

      (1)  ОВ L 230, 19.8.1991 г., стр. 1. Директива, последно изменена с Директива 2007/76/ЕО на Комисията (ОВ L 337, 21.12.2007 г., стp. 100).

      (2)  ОВ L 55, 29.2.2000 г., стр. 25. Регламент, последно изменен с Регламент (ЕО) № 1044/2003 (ОВ L 151, 19.6.2003 г., стр. 32).

      (3)  ОВ L 224, 21.8.2002 г., стр. 23. Регламент, последно изменен с Регламент (ЕО) № 1095/2007 (ОВ L 246, 21.9.2007 г., стр. 19).

      (4)  Научен доклад на ЕОБХ (2007) 116, 1—86, Заключение относно сравнителен преглед на оценката на риска от употребата на пестициди, съдържащи активното вещество амидосулфурон (приключен на 14 ноември 2007 г.).
   Научен доклад на ЕОБХ (2007) 120, 1—91, Заключение относно сравнителен преглед на оценката на риска от употребата на пестициди, съдържащи активното вещество никосулфурон (приключен на 29 ноември 2007 г.).

      (5)  ОВ L 366, 15.12.1992 г., стр. 10. Регламент, последно изменен с Регламент (ЕО) № 2266/2000 (ОВ L 259, 13.10.2000 г., стр. 27).

      ПРИЛОЖЕНИЕ
      Следното вписване се добавя в края на таблицата в приложение I към Директива 91/414/ЕИО:

                     №

                     Общо наименование, идентификационни номера

                     Наименование по IUPAC

                     Чистота (1)

                     Влизане в сила

                     Изтичане на срока на включване

                     Специфични разпоредби

                     „175

                     Амидосулфурон
                     CAS № 120923-37-7
                     CIPAC № 515

                     3-(4,6-диметоксипиримидин -2-ил)-1-(N-метил-N-метилсулфонил)-аминосулфонил)карбамид
                     или
                     диметоксипиримидин-2-ил)-3-мезил(метил) сулфамоил карбамид

                     ≥ 970 g/kg

                     1 януари 2009 г.

                     31 декември 2018 г.

                     ЧАСТ А
                     Разрешава се единствено за употреба като хербицид.
                     ЧАСТ Б
                     При оценка на заявленията за разрешение на продукти за растителна защита, които съдържат амидосулфурон, за друго приложение освен за ливади и пасища, държавите-членки следва да обърнат специално внимание на критериите, посочени в член 4, параграф 1, буква б), и да гарантират, че всички необходими данни и информация са налице, преди да предоставят такова разрешение:
                     За прилагането на единните принципи, предвидени в приложение VI, се вземат предвид заключенията в доклада за преглед на амидосулфурон, и по-специално допълнения I и II към него, така както е приключен от Постоянния комитет по хранителната верига и здравето на животните на 22 януари 2008 г.
                     При тази цялостна оценка държавите-членки трябва да обърнат специално внимание на:

                                 —

                                 опазването на подпочвените води от опасност от подпочвено замърсяване от някои от разграждащите се продукти при прилагането му в райони с уязвима почва и/или нестабилни климатични условия;

                                 —

                                 защитата на водните растения.

                           Във връзка с така определените рискове следва да се предприемат мерки за намаляване на риска, като например създаване на буферни зони там, където е целесъобразно.

                     176

                     никосулфурон
                     CAS № 111991-09-4
                     CIPAC № 709

                     2-[(4,6-диметоксипиримидин-2-илкарбамоил)сулфамоил]-N,N-диметилникотинамид
                     или
                     1-(4,6-диметоксипиримидин-2-ил)-3-(3-диметилкарбамоил-2-пиридилсулфонил)карбамид

                     ≥ 930 g/kg

                     1 януари 2009 г.

                     31 декември 2018 г.

                     ЧАСТ А
                     Разрешава се единствено за употреба като хербицид.
                     ЧАСТ Б
                     За прилагането на единните принципи, предвидени в приложение VI, се вземат предвид заключенията в доклада за преглед на никосулфурон, и по-специално допълнения I и II към него, така както е приключен от Постоянния комитет по хранителната верига и здравето на животните на 22 януари 2008 г.
                     При тази цялостна оценка държавите-членки трябва да обърнат специално внимание на:

                                 —

                                 евентуалното излагане на водната среда на метаболита DUDN при употребата на никосулфурон в райони с уязвима почва;

                                 —

                                 защитата на водните растения, като трябва да гарантират, че условията на разрешението включват, когато е целесъобразно, мерки за намаляване на риска, като например създаването на буферни зони;

                                 —

                                 защитата на нецелевите растения, като трябва да гарантират, че условията на разрешението включват, когато е необходимо, мерки за намаляване на риска, като буферна зона в обработваемата земя, където не се пръска;

                                 —

                                 защитата на подпочвените води и повърхностните води при по-уязвима почва и нестабилни климатични условия.“

         (1)  Допълнителна информация за идентичността и характеристиките на активното вещество е предоставена в доклада за преглед.


title: Директива 2009/80/ЕО на Европейския парламент и на Съвета от 13 юли 2009 година относно символите за идентификацията на органите за управление, сигналните устройства и информационно-екранните устройства при дву- и триколесни моторни превозни средства (кодифицирана версия) (Текст от значение за ЕИП)

text:
               4.8.2009

               BG

               Официален вестник на Европейския съюз

               L 202/16

      ДИРЕКТИВА 2009/80/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 13 юли 2009 година
   относно символите за идентификацията на органите за управление, сигналните устройства и информационно-екранните устройства при дву- и триколесни моторни превозни средства
   (кодифицирана версия)
   (текст от значение за ЕИП)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 95 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   в съответствие с процедурата, предвидена в член 251 от Договора (2),
   като имат предвид, че:

               (1)

               Директива 93/29/ЕИО на Съвета от 14 юни 1993 г. относно символите за идентификацията на органите за управление, сигналните устройства и информационно-екранните устройства при двуколесни и триколесни моторни превозни средства (3) е била съществено изменяна (4). С оглед постигане на яснота и рационалност посочената директива следва да бъде кодифицирана.

               (2)

               Директива 93/29/ЕИО е една от специалните директиви от системата за ЕО одобрение на типа, установена с Директива 92/61/ЕИО на Съвета от 30 юни 1992 г. относно одобрението на типа на дву- и триколесни моторни превозни средства, заменена с Директива 2002/24/ЕО на Европейския парламент и на Съвета от 18 март 2002 г. относно типовото одобрение на дву- и триколесни моторни превозни средства (5), и установява технически изисквания относно конструкцията и устройството на дву- и триколесни моторни превозни средства по отношение на органите за управление, сигналните устройства и информационно-екранните устройства. Тези технически изисквания се отнасят до сближаването на законодателствата на държавите-членки с оглед прилагането на процедурата за ЕО одобрение на типа, предвидена в Директива 2002/24/ЕО за всеки тип превозно средство. Следователно разпоредбите, установени в Директива 2002/24/ЕО относно системите, компонентите и обособените технически възли на превозните средства, се прилагат за настоящата директива.

               (3)

               За да се улесни достъпът до пазарите на държавите, които не са членки на Общността, следва да съществува еквивалентност между изискванията на настоящата директива и изискванията на Правило № 60 на Икономическата комисия за Европа на Организацията на обединените нации (6) (ИКЕ на ООН).

               (4)

               Настоящата директива не следва да засяга задълженията на държавите-членки относно сроковете за транспониране в националното право и за прилагане на директивите, които са посочени в приложение III, част Б,

         ПРИЕХА НАСТОЯЩАТА ДИРЕКТИВА:
   Член 1
   Настоящата директива се прилага за символите за идентификацията на органите за управление, сигналните устройства и информационно-екранните устройства на всички типове превозни средства, както са посочени в член 1 от Директива 2002/24/ЕО.
   Член 2
   Процедурата за предоставяне на ЕО одобрение на типа на компонент по отношение на символите за идентификация на органите за управление, сигналните устройства и информационно-екранните устройства на тип дву- и триколесно моторно превозно средство и условията за свободното движение на тези превозни средства са посочените в глави II и III от Директива 2002/24/ЕО.
   Член 3
   1.   В съответствие с разпоредбите на член 11 от Директива 2002/24/ЕО се признава еквивалентността между изискванията, установени от настоящата директива, и изискванията на Правило № 60 на ИКЕ на ООН.
   2.   Органите на държавите-членки, които предоставят ЕО одобрение на типа на компонент, приемат одобренията, предоставени в съответствие с изискванията на Правилото на ИКЕ на ООН, посочено в параграф 1, а също така и маркировките за одобрение на типа на компонент като алтернативни на съответните одобрения, предоставени в съответствие с изискванията на настоящата директива.
   Член 4
   Настоящата директива може да бъде изменена в съответствие с процедурата, посочена в член 18, параграф 2 от Директива 2002/24/ЕО, за да:

               а)

               бъдат взети под внимание всички изменения на Правилото на ИКЕ на ООН, посочено в член 3;

               б)

               се адаптират приложения I и II към техническия прогрес.

         Член 5
   1.   На основания, свързани със символите за идентификация на органите за управление, сигналните устройства и информационно-екранните устройства, държавите-членки не:

               —

               отказват ЕО одобрение на типа на даден тип дву- или триколесно моторно превозно средство, или

               —

               забраняват регистрирането, продажбата или пускането в движение на дву- или триколесни моторни превозни средства,

         ако символите за идентификация на органите за управление, сигналните устройства и информационно-екранните устройства отговарят на изискванията на настоящата директива.
   2.   Държавите-членки отказват предоставянето на ЕО одобрение на типа за нови типове дву- или триколесни моторни превозни средства на основания, свързани със символите за идентификация на органите за управление, сигналните устройства и информационно-екранните устройства, ако изискванията на настоящата директива не са спазени.
   3.   Държавите-членки съобщават на Комисията текстовете на основните разпоредби от националното право, които те приемат в областта, уредена с настоящата директива.
   Член 6
   Директива 93/29/ЕИО, изменена с директивата, посочена в приложение III, част A, се отменя, без да се засягат задълженията на държавите-членки относно сроковете за транспониране в националното право и за прилагане на директивите, които са посочени в приложение III, част Б.
   Позоваванията на отменената директива се считат за позовавания на настоящата директива и се четат съгласно таблицата на съответствието в приложение IV.
   Член 7
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Прилага се от 1 януари 2010 година.
   Член 8
   Адресати на настоящата директива са държавите-членки.

      Съставено в Брюксел на 13 юли 2009 година.

            За Европейския парламент

            Председател

         H.-G. PÖTTERING

            За Съвета

            Председател

         E. ERLANDSSON

      (1)  ОВ C 325, 30.12.2006 г., стр. 28.

      (2)  Становище на Европейския парламент от 19 юни 2007 г. (ОВ C 146 E, 12.6.2008 г., стр. 72) и Решение на Съвета от 7 юли 2009 г.

      (3)  ОВ L 188, 29.7.1993 г., стр. 1.

      (4)  Виж приложение III, част А.

      (5)  ОВ L 124, 9.5.2002 г., стр. 1.

      (6)  E/ECE/TRANS/505 — Add. 59.

      ПРИЛОЖЕНИЕ I

         ИЗИСКВАНИЯ ОТНОСНО ЕО ОДОБРЕНИЕТО НА ТИПА НА КОМПОНЕНТИ НА ДВУ- И ТРИКОЛЕСНИ ПРЕВОЗНИ СРЕДСТВА ВЪВ ВРЪЗКА СЪС СИМВОЛИТЕ ЗА ИДЕНТИФИКАЦИЯТА НА ОРГАНИТЕ ЗА УПРАВЛЕНИЕ, СИГНАЛНИТЕ УСТРОЙСТВА И ИНФОРМАЦИОННО-ЕКРАННИТЕ УСТРОЙСТВА

      1.   ОПРЕДЕЛЕНИЯ
      По смисъла на настоящата директива се прилагат следните определения:

                  1.1.

                  „орган за управление“ е всяка част или компонент от превозното средство, който се задейства директно от водача и причинява промяна в състоянието или в действието на превозното средство или на някоя от неговите части;

                  1.2.

                  „сигнално устройство“ е сигнал, показващ задействането на някое устройство, изпълнение на команда или подозрително състояние, повреда или липса на действие;

                  1.3.

                  „информационно-екранно устройство“ е устройство, което дава информация за нормалното функциониране или състояние на система или част от система, като например равнището на течност;

                  1.4.

                  „символ“ е изображение, което позволява да бъде идентифициран орган за управление, сигнално устройство или информационно-екранно устройство.

            2.   ИЗИСКВАНИЯ
      2.1.   Идентификация

      Органи за управление, сигнални устройства и информационно-екранни устройства, посочени в точка 2.1.5., се идентифицират в съответствие със следните изисквания, когато са монтирани на превозно средство:

                  2.1.1.

                  Символите изпъкват отчетливо на фона.

                  2.1.2.

                  Символите се поставят върху органа за управление или сигналното устройство, или в непосредствена близост до тях. Когато това не е възможно, символът и органът за управление или сигналното устройство са съединени с колкото е възможно по-къса непрекъсната линия.

                  2.1.3.

                  Фаровете за дълги светлини се изобразяват с успоредни и хоризонтални светлинни лъчи, а фаровете за къси светлини — с успоредни светлинни лъчи, насочени надолу.

                  2.1.4.

                  Когато се използват за зрителна сигнализация, изброените по-долу цветове имат следното значение:
                  —   червено: опасност,
                  —   кехлибареножълто: повишено внимание,
                  —   зелено: безопасност.
                  Синьото е запазено изключително за сигнализацията на фаровете за дълги светлини.

                  2.1.5.

                  Предназначение и идентификация на символите

                                 Фигура 1

                                 Управление на фара — Дълги светлини

                              Цвят на контролния сигнал: син.

                                 Фигура 2

                                 Управление на фара — Къси светлини

                              Цвят на контролния сигнал: зелен.

                                 Фигура 3

                                 Пътепоказател

                              Забележка: ако има отделни сигнализатори за индикатора за посока ляво и дясно, двете стрелки могат също така да се използват поотделно.
                              Цвят на контролния сигнал: зелен.

                                 Фигура 4

                                 Аварийни светлини

                              Две възможности:

                                          —

                                          Идентификационен сигнал, разположен надлъжно
                                          Цвят на контролния сигнал: червен,
                                          или

                                          —

                                          Едновременно функциониране на пътепоказателите (и двете стрелки на фигура 3).

                                 Фигура 5

                                 Въздушна дроселова клапа за студено пускане в ход на двигателя

                              Цвят на контролния сигнал: кехлибареножълто.

                                 Фигура 6

                                 Звуково-предупредителен сигнал

                                 Фигура 7

                                 Равнище на горивото

                              Цвят на контролния сигнал: кехлибареножълто.

                                 Фигура 8

                                 Температура на охлаждащата течност за двигателя

                              Цвят на контролния сигнал: червен.

                                 Фигура 9

                                 Зареждане на акумулаторната батерия

                              Цвят на контролния сигнал: червен.

                                 Фигура 10

                                 Налягане на маслото на двигателя

                              Цвят на контролния сигнал: червен.

                                 Фигура 11

                                 Предни фарове за мъгла (3)

                              Цвят на контролния сигнал: зелен.

                                 Фигура 12

                                 Задни светлини за мъгла (3)

                              Цвят: кехлибареножълт.

                                 Фигура 13

                                 Орган за управление на запалването или спирането на двигателя в положение „изключено“

                                 Фигура 14

                                 Орган за управление на запалването или спирането на двигателя в положение „включено$1“

                                 Фигура 15

                                 Главен ключ за превключване на светлините

                              Цвят: зелен.

                                 Фигура 16

                                 Габаритни светлини (странични)

                              Забележка: ако органът за управление не е отделен, той може да бъде обозначен чрез символа, показан на фигура 15.
                              Цвят на сигнализатора: зелен.

                                 Фигура 17

                                 „Неутрално положение“ (автоматична трансмисия)

                              Цвят на контролния сигнал: зелен.

                                 Фигура 18

                                 Електрически стартер

                                             (1)

                                          Рамкираните повърхности може да бъдат твърди.

                                             (2)

                                          Тъмната част на този символ може да бъде заменена от неговия силует; тогава бялото поле в тази диаграма е изцяло в тъмен цвят.

                                             (3)

                                          Ако за управлението на предните фарове и задните светлини против мъгла се използва едно и също устройство, тогава използваният символ е този за преден фар за мъгла.

         Допълнение

            Структура на образеца на основата за символите, посочени в точка 2.1.5

         Образецът на основата се състои от:

                     1.

                     базов квадрат със страна 50 mm; този размер отговаря на номинален размер „а“ в оригинала;

                     2.

                     базов кръг с диаметър 56 mm, който има приблизително същата площ като основния квадрат (1);

                     3.

                     в базовия квадрат (1) е начертан втори кръг с диаметър 50 mm;

                     4.

                     втори квадрат, чиито върхове лежат върху базовия кръг (2), а страните му са успоредни на страните на базовия квадрат (1);

                     5. и 6.

                     два правоъгълника, които имат площ, равна на площта на базовия квадрат (1); техните страни се намират под прав ъгъл една към друга и всяка от тях е проектирана така, че да разделя срещуположните страни на базовия квадрат в симетрични точки;

                     7.

                     трети квадрат, чиито страни преминават през точките на пресичане на базовия квадрат (1) и базовия кръг (2) и са наклонени под ъгъл от 45°, като по този начин се осигуряват най-големите хоризонтални и отвесни размери на образеца на основата;

                     8.

                     неправилен осмоъгълник, който се образува от прави линии, наклонени под ъгъл от 30° към стените на квадрата (7).

               Образецът на основата лежи върху мрежа, чиято долна страна е дълга 12,5 mm и съвпада с базовия квадрат (1).

      ПРИЛОЖЕНИЕ II

         Допълнение 1

            Информационен документ по отношение на идентификацията на органите за управление, сигналните устройства и информационно-екранните устройства на тип моторно превозно средство на две или три колела

         (прилага се към заявлението за ЕО одобрение на типа на компонент, при положение че то е представено отделно от заявлението за ЕО одобрение на типа превозно средство)
         Пореден номер (даден от заявителя):
         Заявлението за ЕО одобрение на типа на компонент относно идентификация на органите за управление, сигналните устройства и информационно-екранните устройства на определен тип дву- и триколесно моторно превозно средство съдържа информацията, изложена в следните точки на част 1, раздел А от приложение II към Директива 2002/24/ЕО:

                     —

                     0.1

                     —

                     0.2

                     —

                     от 0.4 до 0.6

                     —

                     9.2.1.

         Допълнение 2
         Наименование на административния орган

            Сертификат за ЕО одобрение на типа на компонент по отношение на идентификацията на органите за управление, сигналните устройства и информационно-екранните устройства на тип дву- и триколесно моторно превозно средство

         ОБРАЗЕЦ
         Протокол № … издаден от техническа служба … дата …
         ЕО одобрение на типа на компонент №: … Разрешение №: …

                     1.

                     Марка (търговско наименование на производителя): …

                     2.

                     Тип на превозното средство и всички версии и варианти, ако има такива: …

                     3.

                     Име и адрес на производителя: …

                     4.

                     Име и адрес на упълномощен представител на производителя (ако има такъв): …
                     …

                     5.

                     Дата, на която превозното средство е представено на изпитване: …

                     6.

                     ЕО одобрение на типа на компонент е предоставено/отказано (1)

                     7.

                     Място: …

                     8.

                     Дата: …

                     9.

                     Подпис: …

         (1)  Ненужното се заличава.

      ПРИЛОЖЕНИЕ III
      ЧАСТ A

         Отменената директива и нейните изменения

         (посочени в член 6)

                  Директива 93/29/ЕИО на Съвета

                  (ОВ L 188, 29.7.1993 г., стр. 1)

                  Директива 2000/74/ЕО на Комисията

                  (ОВ L 300, 29.11.2000 г., стр. 24)

            ЧАСТ Б

         Срокове за транспониране в националното право и за прилагане

         (посочени в член 6)

                  Директива

                  Срок за транспониране

                  Дата на прилагане

                  93/29/ЕИО

                  14 декември 1994 г.

                  14 юни 1995 г. (1)

                  2000/74/ЕО

                  31 декември 2001 г.

                  1 януари 2002 г. (2)

         (1)  В съответствие с член 5, параграф 1, трета алинея от Директива 93/29/ЕИО:

         „От датата, посочена в първа алинея, държавите-членки не могат, по причини, свързани със символите за идентификация на органите за управление, сигналните устройства и информационно-екранните устройства, да забраняват първоначалното въвеждане в движение на превозни средства, които отговарят на изискванията на настоящата директива.“

      Посочената дата е 14 декември 1994 г.; вж. член 5, параграф 1, първа алинея от Директива 93/29/ЕИО.

         (2)  В съответствие с член 2 от Директива 2000/74/ЕО:

         „1.   От 1 януари 2002 г. държавите-членки не могат, по причини, свързани с идентификацията на органите за управление, сигналните устройства и информационно екранните устройства:

                     —

                     да отказват ЕО одобрение на типа за тип дву- или триколесно моторно превозно средство,

                     —

                     да забраняват регистрирането, продажбата или пускането в движение на дву- или триколесни моторни превозни средства,

               ако идентификацията на органите за управление, сигналните устройства и информационно-екранните устройства отговаря на изискванията на Директива 93/29/ЕИО, изменена с настоящата директива.
         2.   От 1 юли 2002 г. държавите-членки отказват да предоставят ЕО одобрение на типа на всеки нов тип дву- или триколесно моторно превозно средство по причини, свързани с идентификацията на органите за управление, сигналните устройства и информационно-екранните устройства, ако изискванията на Директива 93/29/ЕИО, както е изменена от настоящата директива, не са изпълнени.“

      ПРИЛОЖЕНИЕ IV

         ТАБЛИЦА НА СЪОТВЕТСТВИЕТО

                  Директива 93/29/ЕИО

                  Директива 2000/74/ЕО

                  Настоящата директива

                  Членове 1 и 2

                  Членове 1 и 2

                  Член 3, първа алинея

                  Член 3, параграф 1

                  Член 3, втора алинея

                  Член 3, параграф 2

                  Член 4, уводни думи

                  Член 4, уводни думи

                  Член 4, първо тире

                  Член 4, буква a)

                  Член 4, второ тире

                  Член 4, буква б)

                  Член 5, параграф 1

                  —

                  Член 2, параграф 1

                  Член 5, параграф 1

                  Член 2, параграф 2

                  Член 5, параграф 2

                  Член 5, параграф 2

                  Член 5, параграф 3

                  —

                  Членове 6 и 7

                  Член 6

                  Член 8

                  Приложения I и II

                  Приложения I и II

                  —

                  Приложение III

                  —

                  Приложение IV


title: Директива 94/78/ЕО на Комисията от 21 декември 1994 година за привеждане в съответствие с техническия прогрес на Директива 78/549/ЕИО на Съвета относно калобраните на моторни превозни средства

text:
               13/ 14

               BG

               Официален вестник на Европейския съюз

               223

         31994L0078

               L 354/10

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 94/78/ЕО НА КОМИСИЯТА

   от 21 декември 1994 година
   за привеждане в съответствие с техническия прогрес на Директива 78/549/ЕИО на Съвета относно калобраните на моторни превозни средства
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторни превозни средства и техните ремаркета (1), последно изменена с Директива 93/81/ЕИО на Комисията (2), и по-специално член 13, параграф 2 от нея,
   като взе предвид Директива 78/549/ЕИО на Съвета от 12 юни 1978 г. за сближаване на законодателствата на държавите-членки относно калобраните на моторни превозни средства (3), и по-специално член 4 от нея,
   като има предвид, че Директива 78/549/ЕИО е една от специалните директиви относно процедурата за типово одобрение на ЕИО, установена с Директива 70/156/ЕИО; като има предвид, следователно, че разпоредбите, определени в Директива 70/156/ЕИО относно системите, компонентите и отделните технически възли на дадено превозно средство, се прилагат за настоящата директива;
   като има предвид, по-специално, че член 3, параграф 4 и член 4, параграф 3 от Директива 70/156/ЕИО изискват към всяка специална директива да бъде приложен информационен документ, включващ съответните точки от приложение I към споменатата директива, а също така и сертификат за типово одобрение, базирано на приложение VI към нея, за да може това типово одобрение да бъде компютризирано;
   като има предвид, че броят на леките автомобили с четири задвижващи колела се увеличава, независимо дали четирите задвижващи колела са постоянно включени автоматично или под управлението на водача; като има предвид, че е необходимо в случая на такива леки автомобили и в светлината на техническия прогрес, да се преразгледат определени проектни и оперативни параметри и да се изменят определени разпоредби от Директива 78/549/ЕИО по начин, който отразява текущата и бъдещата пазарна ситуация и който е съвместим с правилния проект, конструкция и безопасна оперативна практика;
   като има предвид, че разпоредбите на настоящата директива са в съответствие със становището на Комитета за привеждане в съответствие с техническия прогрес, създаден с Директива 70/156/ЕИО,
   ПРИЕ НАСТОЯЩАТА ДИРЕКТИВА:
   Член 1
   Директива 78/549/ЕИО се изменя, както следва:

               1.

               В член 1 думите „(както е определено в приложение I към Директива 70/156/ЕИО)“ се заменят с думите „(както е определено в приложение II, раздел А към Директива 70/156/ЕИО)“.

               2.

               Приложения I и II се изменят в съответствие с точки 1, 2 и 3 от приложението към настоящата директива.

               3.

               Добавя се приложение III, фигуриращо в точка 4 от приложението към настоящата директива.

         Член 2
   1.   Считано от 1 юли 1995 г. държавите-членки не могат на основания, отнасящи се до калобраните, да:

               —

               отказват, по отношение на даден тип моторно превозно средство, да предоставят типово одобрение на ЕИО или да предоставят национално типово одобрение, или

               —

               забраняват регистрацията, продажбата или въвеждането в експлоатация на превозни средства,

         ако калобраните отговарят на изискванията на Директива 78/549/ЕИО, изменена с настоящата директива.
   2.   Считано от 1 януари 1996 г. държавите-членки:

               —

               не могат повече да предоставят типово одобрение на ЕИО, и

               —

               могат да откажат да предоставят национално типово одобрение,

         на даден тип превозно средство на основания, отнасящи се до калобраните, ако не са изпълнени изискванията на Директива 78/549/ЕИО, изменена с настоящата директива.
   Член 3
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, преди 1 юли 1995 г. Те незабавно информират Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейските общности.

      Съставено в Брюксел на 21 декември 1994 година.

            За Комисията

         Martin BANGEMANN

            Член на Комисията

      (1)  ОВ L 42, 23.2.1970 г., стр. 1.

      (2)  ОВ L 264, 23.10.1993 г., стр. 49.

      (3)  ОВ L 168, 26.6.1978 г., стр. 45.
   ПРИЛОЖЕНИЕ
   1.   Непосредствено преди заглавието „Приложение I“ се добавя следното:

      „Списък на приложенията

                     Приложение I

               Общи изисквания, специални изисквания, използване на вериги, заявление за типово одобрение на ЕИО, предоставяне на типово одобрение на ЕИО, модификации на типови одобрения, съответствие на продукцията

                     Приложение II

               Информационен документ

                     Приложение III

               Сертификат за типово одобрение“

   2.   Приложение I се изменя, както следва:

               а)

               Към приложение I се добавя следното заглавие:

               б)

               Точка 2.1 се заменя със следното:
               2.1.   Калобраните отговарят на следните изисквания, когато превозното средство е в работно състояние (виж точка 2.6 от приложение II) и превозва един пътник на предната седалка, и колелата са успоредни на надлъжната ос на превозното средство:“

               в)

               Точка 2.1.1 се заменя със следното:
               2.1.1.   В частта, образувана от радиални равнини под ъгъл от 30° напред и 50° назад от центъра на колелата (виж фигура 1), общата ширина (q) на калобраните трябва да е достатъчна да покрие поне цялата ширина на гумата (b), като се вземат предвид крайните условия на комбинацията гума/колело, както са определени от производителя и както са посочени в точка 1.3 от допълнението към приложение III. В случая на двойни колела се взема предвид общата ширина на двете гуми (t).“

               г)

               Точка 3.1 се заменя със следното:
               3.1.   В случая на превозни средства, при които само две колела са задвижващи, производителят трябва да удостовери, че превозното средство е така проектирано, че поне един тип вериги за сняг може да бъде използван на поне един от типовете колела и гуми, одобрени за задвижващите колела на този тип превозно средство. Една комбинация вериги/гума/колело, подходяща за превозното средство, трябва да бъде уточнена от производителя и посочена в точка 1.2 от допълнението към приложение III.“

               д)

               В точка 3 се добавят следните нови точки 3.2 и 3.3:
               3.2.   В случая на превозни средства, при които и четирите колела са задвижващи, включително превозните средства, при които една задвижваща ос може да бъде освободена ръчно или автоматично, производителят трябва да удостовери, че превозното средство е така проектирано, че поне един тип вериги за сняг може да бъде използван на поне един от типовете колела и гуми, одобрени за поне една задвижваща ос, която не може да бъде освободена, на този тип превозно средство. Една комбинация вериги/гума/колело, която е подходяща за превозното средство и задвижващите колела, върху които тези вериги могат да бъдат поставени, трябва да бъде уточнена от производителя и посочена в точка 1.2 от допълнението към приложение III.
               3.3.   Инструкции относно типа или типовете вериги, които могат да бъдат използвани, трябва да придружават всяко превозно средство, попадащо в рамките на сериите, съответстващи на типовото одобрение на ЕИО за дадено превозно средство.“

               е)

               Точка 4.1 се заменя със следното:
               4.1.   Заявлението за типово одобрение на ЕИО съгласно член 3, параграф 4 от Директива 70/156/ЕИО за даден тип превозно средство по отношение на калобраните трябва да бъде представено от производителя.“

               ж)

               Точка 4.2 се заменя със следното:
               4.2.   Образец на информационния документ е даден в приложение II.“

               з)

               Точки 4.2.1 и 4.2.2 се заличават.

               и)

               Добавят се следните точки 5, 6 и 7:
               „5.   ПРЕДОСТАВЯНЕ НА ТИПОВО ОДОБРЕНИЕ НА ЕИО
               5.1.   Ако са изпълнени съответните изисквания, се предоставя типово одобрение на ЕИО съгласно член 4, параграф 3 от Директива 70/156/ЕИО.
               5.2.   Образец на сертификата за типово одобрение на ЕИО е даден в приложение III.
               5.3.   Номер на одобрението в съответствие с приложение VII към Директива 70/156/ЕИО се дава на всеки одобрен тип превозно средство. Една и съща държава-членка не може да дава същия номер на друг тип превозно средство.
               6.   МОДИФИКАЦИИ НА ТИПА И ИЗМЕНЕНИЯ НА ОДОБРЕНИЯТА
               6.1.   В случая на модификации на типа превозно средство, одобрен съгласно настоящата директива, се прилагат разпоредбите на член 5 от Директива 70/156/ЕИО.
               7.   СЪОТВЕТСТВИЕ НА ПРОИЗВОДСТВОТО
               7.1.   За осигуряване на съответствието на производството следва да бъдат взети мерки в съответствие с разпоредбите, установени в член 10 от Директива 70/156/ЕИО.“

         3.   Приложение II се заменя със следното:

         „ПРИЛОЖЕНИЕ II

            Информационен документ № …

         в съответствие с приложение I към Директива 70/156/ЕИО на Съвета относно типовото одобрение на ЕИО за превозно средство по отношение на калобраните, Директива 78/549/ЕИО, последно изменена с Директива …/…/ЕИО.
         Посочената по-долу информация, ако е приложимо, трябва да бъде предоставена в три екземпляра и да включва съдържание. Всички чертежи трябва да бъдат представени в подходящ мащаб и с достатъчно подробности, във формат А4 или в папка с формат А4. Снимките, ако има такива, трябва да показват достатъчно подробности.
         Ако системите, компонентите или обособените технически възли са оборудвани с електронни устройства за управление, трябва да се предостави информация за експлоатационните им характеристики.
         0.   ОБЩИ ПОЛОЖЕНИЯ
         0.1.   Марка (търговско наименование на производителя):
         0.2.   Тип и общо/и търговско/и описание/я:
         Начин за идентифициране на типа, ако е маркиран върху превозното средство (б):
         0.3.1.   Местоположение на маркировката:
         0.4.   Категория на превозното средство (в):
         0.5.   Име и адрес на производителя:
         0.8.   Адрес/и на монтажния/те завод/и:
         1.   ОБЩИ ХАРАКТЕРИСТИКИ ЗА КОНСТРУКЦИЯ НА ПРЕВОЗНОТО СРЕДСТВО
         1.1.   Снимки и/или чертежи на тип превозно средство:
         Брой оси и колела:
         1.3.1.   Брой и разположение на осите с двойни колела:
         2.   ТЕГЛА И РАЗМЕРИ (д)
         Обхват на размерите на превозното средство (цялостен)
         За шаси без каросерия
         Номерацията на точките и бележките под линия в настоящия информационен документ съответства на посочените в приложение I към Директива 70/156/ЕИО.
         Точките, които не са от значение по смисъла на настоящата директива, са пропуснати.
         2.4.1.3.   Височина (без товар) (л) (За окачване, което се регулира на височина, да се посочи нормалното работно състояние):
         За шаси с каросерия
         2.4.2.3.   Височина (без товар) (л) (За окачване, което се регулира на височина, да се посочи нормалното работно състояние):
         2.6.   Тегло на превозното средство с каросерията в работно състояние или тегло на шасито с кабина, ако производителят не е монтирал каросерия (включително охладителна течност, масла, горива, инструменти, резервна гума и водача) (о) (максимум и минимум за всяка версия):
         6.   ОКАЧВАНЕ
         Гуми и колела
         Комбинацията/ите гума/колело (за гумите да се посочат определеният размер, минималният индекс на капацитет на товара, символът на категорията минимална скорост; за колелата да се посочи/ат размерът/ите на джантите и отклонението/ята)
         Оси
         6.6.1.1.1.   Ос № 1:
         6.6.1.1.2.   Ос № 2:
         6.6.1.1.3.   Ос № 3:
         6.6.1.1.4.   Ос № 4:
         6.6.4.   Комбинация вериги/гума/колело на предната и/или задна ос, която е подходяща за типа превозно средство, според препоръките на производителя.
         9.   КАРОСЕРИЯ
         Калобрани
         9.16.1.   Кратко описание на превозното средство по отношение на калобраните му:
         9.16.2.   Подробни чертежи на калобраните и тяхното местоположение върху превозното средство, показващи размера, уточнен на фигура 1 от приложение I към Директива 78/549/ЕИО, като се взeмат предвид пределните комбинации гума/колело.“

   4.   Добавя се следното приложение III:
   „
         ПРИЛОЖЕНИЕ III

         Допълнение
         към сертификат за типово одобрение на ЕИО № …
         относно типовото одобрение на превозно средство в съответствие с Директива 78/549/ЕИО, последно изменена с Директива 94/…78/ЕО
         Допълнителна информация
         1.1.   Кратко описание на превозното средство по отношение на калобраните:
         1.2.   Комбинация вериги/гума/колело при предната и/или задната ос, уточнена от производителя:
         1.3.   Комбинация/и гума/колело, включително отклоненията, уточнени от производителя:
         5.   Забележки.

                  (1)

                  Ненужното се зачерква.

                  (2)

                  Ако средствата за идентификация на типа съдържат характеристики, които не са от значение за описанието на типовете превозни средства, компоненти или обособени технически възли, обхванати от настоящия сертификат за типово одобрение, тези характеристики следва да бъдат представени в документацията със символа „?“ (например АВС??123??).

                  (3)

                  Съгласно определението в приложение II, раздел А към Директива 70/156/ЕИО.“